รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมสำนักงานตำรวจแห่งชาติ ยืนยันพร้อมให้การสนับสนุนการดำเนินงานสำนักงานตำรวจแห่งชาติให้การปฏิบัติหน้าที่ข้าราชการตำรวจมีประสิทธิภาพและดำรงชีพอย่างมีศักดิ์ศรี
วันศุกร์ที่ 9 ธันวาคม 2559
นายกรัฐมนตรีตรวจเยี่ยมสํานักงานตํารวจแห่งชาติ ยืนยันพร้อมให้การสนับสนุนการดําเนินงานสํานักงานตํารวจแห่งชาติให้การปฏิบัติหน้าที่ข้าราชการตํารวจมีประสิทธิภาพและดํารงชีพอย่างมีศักดิ์ศรี
พลเอก ประยุทธ์ จันทร์โอชา นายกรัฐมนตรี ตรวจเยี่ยมสํานักงานตํารวจแห่งชาติเพื่อมอบนโยบายแก่ข้าราชการตํารวจ โดยยืนยันพร้อมให้การสนับสนุนการดําเนินงานของสํานักงานตํารวจแห่งชาติ เพื่อให้การปฏิบัติหน้าที่ข้าราชการตํารวจมีประสิทธิภาพและดํารงชีพอย่างมีศักดิ์ศรี
วันนี้ (7ธ.ค.59) เวลา 14.00 น. พลเอก ประยุทธ์ จันทร์โอชา นายกรัฐมนตรี พร้อมด้วยพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ในฐานะกํากับดูแลสํานักงานตํารวจแห่งชาติ เดินทางไปตรวจเยี่ยมสํานักงานตํารวจแห่งชาติเพื่อให้กําลังใจในการปฏิบัติหน้าที่ พร้อมมอบนโยบายแก่ผู้บังคับบัญชา ข้าราชการตํารวจ และหน่วยงานในสังกัดสํานักงานตํารวจแห่งชาติ เพื่อเป็นแนวทางในการปฏิบัติงานให้เป็นไปในทิศทางเดียวกันมีความเป็นเอกภาพเกิดประโยชน์ต่อประชาชนและประเทศชาติ
โอกาสนี้ นายกรัฐมนตรี ได้กล่าวขอบคุณพลเอก ประวิตร วงษ์สุวรรณ รองนายกรัฐมนตรี ฝ่ายความมั่นคงและรัฐมนตรีว่าการกระทรวงกลาโหม ที่ได้ทําหน้าที่กํากับดูแลสํานักงานตํารวจแห่งชาติมาโดยตลอด และมีความพึงพอใจต่อการปฏิบัติหน้าที่ของข้าราชการตํารวจทุกนายที่ได้ช่วยกันทํางานเพื่อประโยชน์สุขของประชาชนและประเทศชาติอย่างเต็มกําลังความสามารถ และเตรียมความพร้อมที่จะร่วมกันดําเนินการในการขับเคลื่อนประเทศชาติให้เกิดความสงบสันติสุขและปฏิรูปประเทศไทยไปสู่การพัฒนาอย่างมั่นคง มั่งคั่งและยั่งยืน ซึ่งข้าราชการตํารวจมีความสําคัญในการปฏิรูปประเทศในครั้งนี้ด้วย เนื่องจากการปฏิรูปประเทศมีผลกระทบต่อประชาชนทั้งหมดทุกภาคส่วน พร้อมกล่าวยืนยันว่าการดําเนินการต่าง ๆ ตามนโยบายของนายกรัฐมนตรีและรัฐบาลเพื่อให้การทํางานของสํานักงานตํารวจแห่งชาติและข้าราชการตํารวจเป็นไปอย่างมีประสิทธิภาพเกิดผลสัมฤทธิ์เป็นรูปธรรมเกิดประโยชน์สูงสุดต่อประชาชน ประเทศชาติ และสถาบันพระมหากษัตริย์ ตลอดจนข้าราชการตํารวจโดยรวมด้วย และขอให้น้อมนําหลักทรงงานและหลักปรัชญาของเศรษฐกิจพอเพียงในพระบาทสมเด็จพระปรมินทรมหาภูมิพลอดุลยเดช มาเป็นแนวทางในการปฏิบัติหน้าที่เพื่อถวายงานตามแนวพระราชดําริในสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เพื่อประโยชน์สุขของประเทศชาติและประชาชนสืบต่อไป
พร้อมกันนี้ นายกรัฐมนตรี ได้รับฟังรายงานความคืบหน้าการปฏิรูปองค์กรตํารวจในด้านต่าง ๆ เช่น การปฏิรูปเชิงโครงสร้าง การปฏิรูประบบงานสอบสวนและการบังคับใช้กฎหมาย การนําระบบเทคโนโลยีดิจิทัลมาสนับสนุนด้านการรักษาความปลอดภัย การส่งเสริมการมีส่วนร่วมของประชาชน การป้องกันและปราบปรามการทุจริตภายในองค์กร การจัดระบบนิติวิทยาศาสตร์ การถ่ายโอนภารกิจ การกระจายอํานาจและการพัฒนาการบริหารงานตํารวจ และการพัฒนาทรัพยากรมนุษย์ โดยเฉพาะกระบวนการผลิตบุคลากรจากกระบวนการสรรหามาสู่กระบวนการสร้างให้เป็นข้าราชการตํารวจ โดยโรงเรียนนายร้อยและโรงเรียนนายสิบจะมีการปรับปรุงหลักสูตรการเรียนการสอนที่เน้นในเรื่องของหลักสิทธิมนุษยชน คุณธรรม ความซื่อสัตย์สุจริต และน้อมนําหลักปรัชญาของเศรษฐกิจพอเพียงในพระบาทสมเด็จพระปรมินทรมหาภูมิพลอดุลยเดช มาเป็นแนวทางในการสอนและการปฏิบัติหน้าที่ เตรียมความพร้อมก่อนการเข้าสู่องค์กรในกระบวนการพัฒนา ซึ่งมีหลักสูตรเฉพาะทางทั้งหลักสูตรสอบสวน หลักสูตรสารวัต หลักสูตรผู้การ และในอนาคตจะมีหลักสูตรผู้บัญชาการ ทั้งนี้ทุกหลักสูตรจะต้องมีการสอนในเรื่องของการสืบสวนสอบสวน ตามนโยบายพลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ในฐานะกํากับดูแลสํานักงานตํารวจแห่งชาติ เพื่อให้จบออกไปแล้วสามารถปฏิบัติหน้าที่ได้อย่างแท้จริงและมีประสิทธิภาพ
ทั้งนี้ นายกรัฐมนตรี ได้กล่าวพร้อมที่จะให้การสนับสนุนการดําเนินงานของสํานักงานตํารวจแห่งชาติและดูแลข้าราชการตํารวจโดยรวมในการปฏิบัติหน้าที่และการดํารงชีพอย่างมีศักดิ์ศรี โดยเฉพาะเรื่องค่าตอบแทนและสวัสดิการของข้าราชการตํารวจต้องให้เป็นไปอย่างเหมาะสมกับภารกิจและสถานการณ์ปัจจุบัน รวมทั้งเน้นย้ําเรื่องการพัฒนาทรัพยากรมนุษย์ในการปรับปรุงพัฒนาหลักสูตรให้ได้ทรัพยากรบุคคลที่มีคุณภาพและสามารถนําไปปฏิบัติได้อย่างแท้จริงเกิดผลสัมฤทธิ์เป็นรูปธรรม อีกทั้งให้มีการบูรณาการข้อมูลและการทํางานร่วมกับทุกหน่วยงานที่เกี่ยวข้องและมีการนําเทคโนโลยีดิจิทัลมาใช้ประโยชน์ในการปฏิบัติหน้าที่ ขณะเดียวกันจะต้องสร้างการรับรู้ให้ประชาชนเกิดความเข้าใจเกี่ยวกับการดําเนินงานต่าง ๆ ของสํานักงานตํารวจแห่งชาติและข้าราชการตํารวจ เพื่อให้เกิดความไว้วางใจซึ่งกันและกันระหว่างเจ้าหน้าที่รัฐกับประชาชนและลดความหวาดระแวง ป้องกันความขัดแย้ง อันจะนําไปสู่ความร่วมมือพร้อมให้การสนับสนุนการดําเนินงานของสํานักงานตํารวจแห่งชาติและทําให้ประเทศชาติเกิดความสงบสุขสามารถขับเคลื่อนและเดินหน้าต่อไปได้อย่างยั่งยืน
----------------------
กลุ่มประชาสัมพันธ์และเผยแพร่ สํานักโฆษก